(2)

B'effett mill-1 ta' Awwissu, 2004, l-Artiklu 8 huwa emendat kif ġej: (a) Il-paragrafu 2 huwa sostitut b’li ġej: ‘2. Kundizzjonijiet għal kumpens (a) Fir-rigward ta' dak il-parteċipant fit-TARGET li jkun qed jibgħat, klejm għal tariffa amministrattiva u kumpens ta' imgħax għandha tiġi kkunsidrata jekk minħabba xi difett: (i) l-ipproċessar fl-istess ġurnata ta' xi ordni ta' ħlas ma tlestiex; jew (ii) dan il-parteċipant fit-TARGET jista' juri li kellu l-intenzjoni biex idaħħal ordni ta' ħlas fit-TARGET imma ma setgħax jagħmel dan minħabba stop-sending status ta' xi sistema nazzjonali RTGS. (b) Fir-rigward ta' dak il-parteċipant fit-TARGET li jkun qed jirċievi, klejm għal tariffa amministrattiva għandha tiġi kkunsidrata jekk minħabba xi difett dak il-parteċipant fit-TARGET ma rċeviex xi ħlas tat-TARGET li kien qed jistenna li jirċievi fil-jum tad-difett. F’dan il-każ, klejm għal kumpens ta' imgħax għandha tiġi kkunsidrata wkoll jekk: (i) dan il-parteċipant fit-TARGET kellu rikors għall-faċilita' ta' self marġinali jew, jekk xi parteċipant fit-TARGET ma jkollux aċċess għall-faċilita' ta' self marġinali, dan il-parteċipant fit-TARGET spiċċa b' bilanċ ta' dejn, jew kellu xi spill-over mill-intraday credit fl-overnight credit fil-kont RTGS tiegħu fl-egħluq tan-negozju tat-TARGET, jew kellu jissellef ammonti mill-BĊN rispettiv; u (ii) jew il-BĊN tas-sistema nazzjonali RTGS fejn id-difett ikun sar (“il-BĊN difettuż”) kien il-BĊNi li kien qed jirċievi, jew id-difett seħħ tant tard fil-jum ta' operazzjoni tat-TARGET li kien teknikament impossibbli jew imprattiku għal dak il-parteċipant fit-TARGET li jkun qed jirċievi biex ikollu rikors għas-suq tal-flus.’ (b) Il-paragrafu 3.1 (b) huwa sostitut b’li ġej: ‘(b) It-tariffa amministrattiva għandha tkun ta' EUR 50 għall-ewwel ordni ta' ħlas mhux kompluta fid-data ta' l-ipproċessar, u, fil-każ ta' aġġustamenti multipli, ta' EUR 25għal kull waħda minn dawn l-erba' ordnijiet ta' ħlas li jkunu jmissu, u EUR 12,50 għal kull ordni ta' ħlas oħra bħal dawn. It-tariffa amministrattiva għandha tiġi ddeterminata b’referenza għal kull parteċipant fit-TARGET li jirċievi.” (c) Il-paragrafu 3.2 huwa sostitut b’li ġej: “3.2 Kumpens ta’ parteċipanti fit-TARGET li jirċievu (a) L-offerta ta' kumpens skond l-iSkema ta' Kumpens tat-TARGET għandha tikkonsisti biss f’tariffa amministrattiva jew tariffa amministrattiva u kumpens ta' imgħax. (b) l-ammont tat-tariffa amministrattiva għandu jkun iddeterminat skond il-paragrafu 3.1(b) u t-tariffa amministrattiva għandha tiġi ddeterminata b’referenza għal kull parteċipant fit-TARGET li jibgħat. (ċ) Il-metodu tal-kalkulazzjoni għall-kumpens ta' imgħax kif imsemmi fil-paragrafu 3.1(ċ) hawn fuq għandu japplika, ħlief li l-kumpens ta' imgħax għandu jiġi bbażat fuq id- differenza bejn ir-rata ta' self marġinali u r-rata ta' referenza, u għandu jiġi kkalkulat fuq l-ammont ta' rikors għall-faċilita' ta' self marġinali bħala riżultat tad-difett. (d) Fir-rigward ta' parteċipanti fit-TARGET li jirċievu tas-(i) sistemi nazzjonali RTGS ta' l-iStati Membri parteċipanti li mhumiex kontropartijiet għall-operazzjonijiet tal-politika monetarja ta' l-Ewrosistema, u (ii) sistemi nazzjonali RTGS ta' l-iStati Membri mhux parteċipanti, sal-miżura li xi bilanċ ta' debitu jew xi spill-over mill-intraday credit fl-overnight credit jew il-ħtieġa biex jinsilfu ammonti mill-BĊN rispettiv tista' tiġi attribwita għad-difett, li parti tar-rata tal-penali applikabbli (kif stipulata bir-regoli applikabbli ta' RTGS f’dawn il-każijiet) li hija ogħla mir-rata ta' self marġinali, għandha tiġi maħfura (u injorata f’każijiet futuri ta'spill-over) u għal parteċipanti fit-TARGET tas-sistemi nazzjonali RTGS imsemmija (ii) hawn fuq, għandha tiġi injorata għall-iskop ta' l-aċċess għall-intraday credit u/jew parteċipazzjoni kontinwata fis-sistema nazzjonali RTGS interessata.’